Afternoon Tactic – บล.เคเคเทรด
บริษัทหลักทรัพย์ เคเคเทรด สรุปทิศทางและแนวโน้มตลาดบ่ายนี้
26 มี.ค. 2558

Highlight 
คาดว่า SET แกว่งตัวในกรอบ 1,500-1,520 จุด เป็นแกว่งตัว sideway   
Technical Viewpoint     SET closed  1,510.86 (-1.94)
แนวโน้มตลาดช่วงบ่าย
SET แกว่งตัวแดนลบในทิศทางเดียวกับตลาดหุ้นต่างประเทศ ตลาดวิตกข่าวที่ซาอุดิอาระเบียเริ่มปฏิบัติการทางทหารเพื่อโจมตีกลุ่มกบฎฮูธีในเยเมน ซึ่งประเด็นดังกล่าวอาจเป็นภัยคุกคามต่ออุปทานน้ำมันในอ่าวอาหรับและหนุนราคาน้ำมันดิบตลาดโลกคืนวานดีดตัวขึ้น นอกจากนี้ ตลาดยังผิดหวังกับตัวเลขเศรษฐกิจสหรัฐที่อ่อนแอกดดันดาวโจนส์คืนวานปรับลงแรง และตัวเลขส่งออกของไทยในเดือน ก.พ.58 ลดลง 6.14%YoY ซึ่งหดตัวเป็นเดือนที่ 2 ติดต่อกัน ส่งผลให้ SET ปิดตลาดที่ระดับ 1,510.86 จุด ลบ 1.94 จุด (-0.13%) ด้วยมูลค่าการซื้อขายเบาบาง 15,233 ล้านบาท   
 
ประเด็นข่าวสำคัญ 
ราคาน้ำมันพุ่งรับข่าวการโจมตีในเยเมน รายงานข่าวซาอุดิอาระเบีย, สหรัฐอาหรับเอมิเรตส์ (UAE), คูเวต, บาห์เรน และกาตาร์ ซึ่งเป็นประเทศใน อ่าวอาหรับ 5 ประเทศ ได้เริ่มดำเนินการโจมตีทางอากาศต่อกลุ่มกบฏฮูธีในเยเมน ขณะที่กลุ่มฮูธีรุกคืบเข้าใกล้เมืองเอเดน ซึ่งเป็นเมืองท่าทางภาคใต้ของเยเมน ประเด็นดังกล่าวได้บ่งชี้ถึงภัยคุกคามต่ออุปทานน้ำมันในอ่าวอาหรับ และหนุนราคาน้ำมันดิบสหรัฐพุ่งขึ้น 1.24 ดอลลาร์ สู่ 50.45 ดอลลาร์ต่อบาร์เรล และราคาน้ำมันดิบเบรนท์พุ่งขึ้น 1.47 ดอลลาร์ สู่ 57.95 ดอลลาร์ต่อบาร์เรล ในวันนี้
 
กรอบทางเทคนิค
SET คาดว่า SET มีแนวโน้มแกว่งตัวในกรอบ 1,500-1,520 จุด เป็นแนวโน้มแกว่งตัว sideway
SET 50 Futures S50M15 คาดว่าจะแกว่งตัวในกรอบ 985-995 จุด เป็นแนวโน้มแกว่งตัว sideway
Gold Futures GFJ15 คาดว่าจะแกว่งตัวในกรอบ 18,500-18,800 บาท ถ้าราคายืนเหนือ 18,500 บาท แนะนำ trading long
หุ้นเด่นทางเทคนิค
ABICO  ราคาปิด 16.00 บาท ตัดขาดทุน 15.60 บาท
แนวรับ 15.80 บาท แนวต้าน 17.00 บาท
IVL  ราคาปิด 26.50 บาท ตัดขาดทุน 25.25 บาท
แนวรับ 26.00 บาท แนวต้าน 28.50 บาท
 